Алясандра Барыка, адзін з самых вядомых італьянскіх раманістаў сучанасці (“Шоўк”,”Мора-акіян”), у 1994 годзе заснаваў у Турыне сваю ўнікальную школу крэатыўнага пісьма “Холдэн” – у гонар Холдэна Колфілда, героя “The catcher in the rye” Сэлінджэра). Мэта школы ледзь не напалеонаўская – навучць студэнтаў тэхнікам апавядання ў самых розных сферах: ад кінематографа да веб-дызайну. Практычныя заняткі па распрацоўцы ідэй і персанажаў, спецыфіцы пісьма для кіно, тэатра, музыкі, коміксаў – лепшай “кузні кадраў” для маладога крэатара не прыдумаеш. Мазгі ставяць на месца нестандартнымі спосабамі: калі ты хочаш пісаць раманы – вывучай спачатку “спагеці-вестэрны” Серджа Леонэ, хочаш здымаць кіно – слухай Вердзі, збіраешся рабіць серыялы – разоў пяць перачытай “Пані Бавары” Флабера, шчэмішся ў рэкламу – пішы рэп, а калі папісваеш вершыкі – начытайся коміксаў пра алкаша Дылана Дога.